**LEIDIMŲ REIKALAVIMAI „LITPOL LINK“ KEITIKLIO STOTYJE**

* + 1. Objektų fizinė sauga užtikrinama nuolatiniu ginkluotų apsaugos darbuotojų budėjimu bei Objektuose įrengtomis elektroninėmis fizinės saugos sistemomis.
    2. Asmenis ir transporto priemones į Objektų teritoriją įleidžia ir išleidžia apsaugos darbuotojai pagal Sisteminių įrenginių priežiūros skyriaus (toliau - SĮPS) ir IPC patvirtintus sąrašus.
    3. Objektuose raktus, signalizacijos kodus ir įeigos korteles asmenims išduoda SĮPS ir IPC darbuotojai (pagal paskirstytas veiklos sritis ir objektus/patalpas), priskirdami rakinimo/įeigos teises tik į tuos objektus ir patalpas, į kuriuos šie asmenys turi patekti vykdydami savo darbines funkcijas ir tik tam laikotarpiui (rangovams), kuriuo jie vykdys minėtas funkcijas.
    4. Visi į Objektų teritoriją patenkantys ir iš jos išvykstantys asmenys apsaugos darbuotojui pareikalavus turi pateikti patikrinimui turimus asmeninius daiktus.
    5. Į Objektų teritoriją įleidžiamas tik tarnybinės SĮPS ir IPC darbuotojų transporto priemonės bei įrenginių aptarnavimui skirtas rangovų transportas ir savaeigiai mechanizmai (keltuvai, kranai, sniego valytuvai ir kt.) pagal SĮPS ir IPC patvirtintus sąrašus.
    6. Kitos transporto priemonės, įskaitant Bendrovės ir Rangovų darbuotojų tarnybines bei privačias transporto priemones bei svečių transportas (įskaitant ir ekskursijas) į keitiklio teritoriją neįleidžiami. Šios transporto priemonės turi būti paliekamos keitiklio teritorijos išorėje (stovėjimo aikštelėse) ir jomis atvykę asmenys į teritoriją turi patekti pėsčiomis pro apsaugos postą.
    7. Atvykę į Objektą, asmenys kreipiasi į apsaugos darbuotojus ir pateikia asmenybę patvirtinantį dokumentą (pasą, ID kortelę, vairuotojo pažymėjimą), įvažiuojančiai transporto priemonei turi būti pateiktas transporto priemonės registracijos pažymėjimas. Registruojami visi į Objektą patenkantys asmenys, jų dokumentų duomenys bei įvažiuojančių transporto priemonių duomenys.
    8. Visos į Objektą patenkančio ir iš Objekto išvykstančios transporto priemonės privaloma tvarka tikrinamos apsaugos poste. Vairuotojas transporto priemonės patikrinimui privalo sustoti apsaugos posto teritorijoje, užgesinti variklį, išlaipinti keleivius, apsaugos darbuotojui reikalaujant pateikti apžiūrai transporto priemonės saloną, variklio skyrių, bagažinę ir kitas uždaras ertmes ir leisti atlikti transporto priemonės patikrą mobilia autotransporto patikrinimo įranga. Išvažiuoti iš apsaugos posto teritorijos galima tik gavus apsaugos darbuotojo leidimą.
    9. Draudžiama įvežti į Objektus bei laikyti (sandėliuoti) objektuose daiktus ir medžiagas, nesusijusias su Objektų veikla bei eksploatacinėmis (remonto) paslaugomis.
    10. Draudžiama į Objektus įnešti (įvežti) ir laikyti juose ginklus, šaudmenis, toksiškas ir sprogstamąsias medžiagas, alkoholinius gėrimus, narkotines medžiagas.
    11. Objektų teritorijoje draudžiama fotografuoti ir/arba filmuoti be atskiro leidimo. Leidimus fotografuoti ir/arba filmuoti turi suteikti atsakingi ISPS darbuotojai.
    12. Ekstremalių situacijų metu FSS, IPC ir SĮPS sprendimu gali būti laikinai apribotas asmenų ir autotransporto patekimas į Objekto teritoriją.